**Balatonföldvár VároS ÖNKORMNYZATA**

**ELŐTERJESZTÉS**

Balatonföldvár Város ÖnkormányzatKépviselőtestületének

2019. november 5-i ülésére

Véleményezésre, tárgyalásra megkapja: PÜG bizottság

***Tisztelt Képviselő-testület!***

***Kisfaludy Program pályázatán való részvétel tárgyában szándéknyilatkozat***

**I. rész**

**a./ Előzmény**

A Balaton, mint kiemelt turisztikai fejlesztési térség szerepel a 429/2016. (XII. 15.) Korm. rendeletben és a Balaton törvény után megalkotott Magyarország és egyes kiemelt térségeinek területrendezési tervérőlszóló 2018. évi CXXXIX törvényben.

A magasabb szintű jogszabályokkal összhangban több kormányhatározat született kiemelt turisztikai fejlesztési térségben megvalósítandó egyes fejlesztések megvalósításához szükséges források biztosításáról, közvetlenül a Balatonhoz kapcsolódóan, közforgalmú kikötők, vízi turisztikai központok létesítése a látogatói igényeknek megfelelő színvonalú turisztikai termékek kialakítása és az e-mobilitás fejlesztése érdekében.

A térség adottságait figyelembe véve és a jövőbeli fejlődési lehetőségeket mérlegelve meghatározásra kerültek azok a fő fejlesztési területek, amelyek segítik a konstrukció céljainak elérését.

Az e-mobilitás jegyében a Balaton kiemelt fejlesztési térségben az elektromos vízi járművek töltésére alkalmas töltő rendszer kialakítására kerül sor, mely az elektromos hajókat és a vitorlásokat egyaránt ki tudja szolgálni, megteremtve számukra a Balaton teljeskörű bejárásának lehetőségét.

A prioritásként meghatározott cél: a magasabb hozzáadott értéket előállító turisztikai szolgáltatások kialakítása, a szezonalitásból fakadó egyenetlenségek oldása, fenntartható működés biztosítása, turizmushoz kapcsolódó látogatószám és bevételek növekedése, a turisztikai fejlesztési irányvonalakhoz való illeszkedés.

A Balatoni kiemelt turisztikai fejlesztési célok megvalósítása érdekében, a Balatoni e-kikötő fejlesztési konstrukcióhoz meghirdetésre került a Kisfaludy Turisztikai Fejlesztési Program keretében új kikötők létesítése, és meglévő kikötők bővítésére vonatkozó pályázat.

A pályázat illeszkedik Balatonföldvár vízpart-rehabilitációs szabályozási követelményekkel érintett területének lehatárolásáról és vízpart-rehabilitációs tanulmánytervének elfogadásáról szóló 22/2004. (XI. 12.) TNM rendelet melléklete, Balatonföldvár vízpart-rehabilitációs tanulmánytervének tervlapján meghatározott Nyugati strand észak-keleti részén jelölt hajózási, sport és idegenforgalmi célú kikötők létesítésére felhasználható partszakasztervhez.

A magasabb szintű jogszabályokkal összhangban értelemszerűen a Helyi Építési Szabályzat is tartalmazza a létesítendő kikötő jelölést.

A jelzett területen 2004. május 18-án az önkormányzat megállapodást kötött a Sevax Zrt-vel vitorláskikötő létesítése tárgyában, melynek keretében a gazdasági szervezet a kikötő létesítéssel párhuzamosan strandfejlesztést valósított volna meg. Az akkori tervezet a kikötő mellett 1500 m2 össz-alapterületű parti létesítménnyel számolt, melyez a területet földhasználati jog keretében az önkormányzat biztosította volna.

A gazdasági szervezet megkezdte a szükséges környezetvédelmi és egyéb engedélyek beszerzését elkészíttette az építései engedélyezési terveket, azt be is nyújtotta az eljáró építési hatóságnak, azonban a hiánypótlás teljesítésére már nem került sor.

A képviselő-testület a strand fejlesztés belátható időn belüli önkormányzati megvalósítása céljából a 166/2013. (VI.28.) Kt. határozatával a Nyugati strand fejlesztéssel kapcsolatos megállapodást felbontotta és a fejlesztés teljes dokumentációjáért és az akkor még hatályos környezetvédelmi engedély jogok átadásáért 9,5 mFt. +ÁFA összeget fizetett a SEVAX Zrt. részére a 182/201. (VIII.01.) Kt. határozat alapján.

Ezt követően az önkormányzat részben saját erőből, részben pályázati támogatással megvalósította a Nyugati strand felújítását. A folyamat még nem fejeződött be, hiszen a partvédőmű felújítása, plázs kialakítása, sporteszközök elhelyezése és további fejlesztések igénye merült fel.

A kormány által meghirdetett Kisfaludy Turisztikai Fejlesztési Program a Balaton térség komplex fejlesztését tűzte ki céljául és ehhez a szükséges források biztosításáról is rendelkezett, a Balatoni e-kikötők fejlesztése konstrukció tekintetében 4 milliárd forint keretösszeg erejéig.

A pályázók e terv keretében valósíthatják meg az e-kikötőket. A pályázat benyújtásának egyik feltétele a szárazföldi ingatlan tulajdonossal – települési önkormányzat – kötött együttműködési szándéknyilatkozat csatolása.

A tervezett kikötő szárazföldi egysége jóval kisebb a korábbi tervezettnél. Kialakítása során megvalósításra kerülne a móló nyugati oldalán a fövenyes strand.

**b./ az előkészítés során felmerülő vélemények,**

* A pályázati kiírás és az annak keretében elkészülő beruházás része a Balatoni kiemelt turisztikai fejlesztési célok, a minőségi turisztikai szolgáltatások megvalósításának.
* A pályázathoz rendelt keretösszeg biztosítékot jelent a tervek megvalósításához – ellentétben a korábbi magánberuházások bizonytalansági tényezőivel.
* A város gazdasági érdeke a turisztikai kínálat bővítése, az idegenforgalomból származó bevétel növelése, a turisztikai szezon meghosszabbítása.
* A jogszabályi háttér biztosított, mivel, mind a vízpart-rehabilitációs tanulmányterv, mind az önkormányzat Helyi Építési Szabályzata tartalmazza a megjelölt helyen kikötő létesítését több, mint másfél évtizede.
* Az önkormányzat a jelen pályázati eljárás keretében szándékát fejezi ki, hogy a projekt megvalósítása érdekében együttműködik a pályázóval minden kártérítési felelősség kizárása mellett.

**c./ a tárgykört érintő jogszabályok**

Nemzeti vagyonról szóló tv., Ptk., Vagyonrendelet, 510/2017. (XII.29.) Korm r.

**d./ azon körülmények összefoglalása, amelyek a döntést indokolják.**

* A Balatoni térség és kiemelten Balatonföldvár turisztikai fejlesztése.
* Idegenforgalmi bevételek növekedése.
* A turisztikaiszezon meghosszabbítása, figyelemmel arra, hogy a pályázat legalább évi 360 napos nyitva tartást ír elő.

**e./ Érintett önkormányzatok álláspontjai**

Balatonföldvár önkormányzatán kívül más önkormányzatot nem érint, így jelen előterjesztés keretében nem releváns.

**III. rész**

**a./ indoklás nélküli, egyértelműen megfogalmazott határozati javaslat,**

Balatonföldvár Város Önkormányzatának Képviselőtestülete az előterjesztés mellékletét képező tervezet szerint együttműködési szándékát fejezi ki a Kisfaludy Turisztikai Fejlesztési Program Balatoni e-kikötő fejlesztési konstrukció keretében meghirdetett a kikötő létesítését célzó projekt megvalósítása érdekében.

**b./ esetleges alternatív megoldási javaslatok, egymástól világosan elkülönült megfogalmazásban,**

**c./ végrehajtásért felelős személy megnevezése**:

Holovits Huba polgármester

**d./ határidő megjelölése** :

2019. november 14.

Tisztelettel:

Balatonföldvár, 2019 október 31.

Holovits Huba s.k.

polgármester

**EGYÜTTMŰKÖDÉSI SZÁNDÉKNYILATKOZAT**

Balatonföldvár Város Önkormányzatának Képviselőtestülete a Balatonföldvár vízpart-rehabilitációs szabályozási követelményekkel érintett területének lehatárolásáról és vízpart-rehabilitációs tanulmánytervének elfogadásáról szóló 22/2004. (XI. 12.) TNM rendelet valamint Balatonföldvár Város Helyi Építési Szabályzatáról szóló 13/2006. (VII.5.) önkormányzatirendeletében a Balatoni hajózási, sport és idegenforgalmi célú kikötők létesítésére felhasználható partszakaszt a balatonföldvári 1569/2 hrsz-ú ingatlan észak-keleti részén jelölte ki.

A hivatkozott jogszabályok alapján Balatonföldvár közigazgatási területén a meghatározott helyszínen és az ahhoz kapcsolódó belterületi ingatlanon kerülhet sor a Magyar Turisztikai Ügynökség Zrt. által kiírt Kisfaludy Turisztikai Fejlesztési Program Balatoni e-kikötő fejlesztési konstrukció keretében meghirdetett a kikötő létesítési projekt (továbbiakban: Projekt) megvalósítására.

Balatonföldvár Város Önkormányzata a jelen nyilatkozat útján kijelenti és megerősíti azon szándékát, hogy Balatonföldvár Város Önkormányzatának Képviselőtestülete az Önkormányzat vagyonáról szóló 7/2013. (V.30.) önkormányzati rendeletének 11. §-a és 4. melléklete /Pályázati Szabályzat/ szerint a Projekt megvalósítására kiírt és lefolytatott pályázat nyertes befektetőjével a Projekt megvalósítása során együttműködik, és ennek keretében az önkormányzat a Projekt megvalósítása érdekében és céljából a Balatonföldvár 1569/2 hrsz-ú ingatlan észak-keleti területrészét a Nemzeti Vagyonról szóló 2011. évi CXCVI. törvény 11. §-ában foglaltaknak megfelelően a Projekt céljára történő használatra biztosítja a Befektetőnek, amennyiben a Befektető rendelkezik az 510/2017. (XII.29.) Korm. rendeletben meghatározott hajózási létesítmény létrehozásához és üzemeltetéséhez szükséges tervekkel és engedélyekkel.

Nyertes pályázat esetén a területhasználatra vonatkozó részletes szabályokat tartalmazó szerződést legkésőbb a támogatói okirat kibocsátásáig kell megkötni.

Balatonföldvár Város Önkormányzata a jelen együttműködési szándéknyilatkozat kapcsán a

Projekt meghiúsulása esetére mindennemű felelősségét kizárja a Beruházót ért közvetlen vagy közvetett kárért, elmaradt haszonért illetőleg a beruházással kapcsolatos bárminemű költségért.

A jelen együttműködési szándéknyilatkozatot Balatonföldvár Város Önkormányzatának Képviselőtestülete …./2019. (XI.05.) Kt. határozatával jóváhagyta.

Balatonföldvár, 2019. november „….”

\_\_\_\_\_\_\_\_\_\_\_\_\_\_\_\_\_\_\_\_\_\_\_

Holovits György Huba

polgármester